Nariadenie Komisie (ES) č. 3056/94
zo 14. decembra 1994
o zatrieďovaní určitého tovaru do kombinovanej nomenklatúry
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 2658/87 [1] o colnej a štatistickej nomenklatúre a o Spoločnom colnom sadzobníku, naposledy zmenené a doplnené nariadením Komisie (EHS) č. 1737/94 [2], najmä na jeho článok 9,
keďže na zabezpečenie jednotného uplatňovania kombinovanej nomenklatúry, ktorá tvorí prílohu k uvedenému nariadeniu, je potrebné prijať opatrenia týkajúce sa zatrieďovania tovaru uvedeného v prílohe k tomuto nariadeniu;
keďže nariadenie (EHS) č. 2658/87 ustanovuje všeobecné pravidlá interpretácie kombinovanej nomenklatúry a tieto pravidlá sa vzťahujú aj na akúkoľvek inú nomenklatúru, ktorá je na nej úplne alebo čiastočne založená, alebo ktorá k nej pridáva doplnkové členenie a ktorá je stanovená osobitnými ustanoveniami spoločenstva, vzhľadom na uplatňovanie colných a iných opatrení vzťahujúcich sa na obchod s tovarom;
keďže podľa uvedených všeobecných pravidiel sa tovar opísaný v stĺpci č. 1 tabuľky v prílohe k tomuto nariadeniu musí zatriediť pod príslušné číselné znaky KN uvedené v stĺpci č. 2 podľa zdôvodnení uvedených v stĺpci č. 3;
keďže je účelné, že vo veci záväzných sadzobných informácií, ktoré vydávajú colné orgány členských štátov k zatriedeniu tovaru do kombinovanej nomenklatúry a ktoré nie sú v súlade s právami stanovenými týmto nariadením, sa môže držiteľ naďalej počas troch mesiacov odvolávať na článok 12 ods. 6 nariadenia Komisie č. 2913/92, ktorým sa ustanovuje Colný kódex spoločenstva [3];
keďže Sekcia colnej a štatistickej nomenklatúry Výboru pre colný kódex nedoručila stanovisko v lehote stanovenej jeho predsedom,
PRIJALA TOTO NARIADENIE:
Článok 1
Tovar opísaný v stĺpci č. 1 tabuľky v prílohe sa v rámci kombinovanej nomenklatúry zatrieďuje pod príslušný číselný znak KN uvedený v stĺpci č. 2 tejto tabuľky.
Článok 2
Vo veci záväzných sadzobných informácií, ktoré vydávajú colné orgány členských štátov a ktoré nie sú v súlade s právami ustanovenými týmto nariadením, je možné sa počas troch mesiacov naďalej odvolávať na ustanovenia článku 12 ods. 6 nariadenia (EHS) č. 2913/92.
Článok 3
Toto nariadenie nadobúda účinnosť 21. deň od jeho uverejnenia v Úradnom vestníku Európskych spoločenstiev.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 14. decembra 1994